**Otvoreni Javni poziv na sudjelovanje na projektu Zaželi jednakost (SF.3.4.11.01.0268)**

Općina Veliki Grđevac u partnerstvu s Općinom Velika Pisanica u sklopu projekta iz natječaja „Zaželi – prevencija institucionalizacije“ poziva sve zainteresirane građane starije od 65 godina i/ili odrasle osobe s invaliditetom da se prijave za sudjelovanje kao krajnji korisnici.

**Što ostvarujete prijavom?**

Organiziranje prehrane

Obavljanje kućanskih poslova

Održavanje osobne higijene

Osiguravanje potpore za druge svakodnevne potrebe

**Tko se može prijaviti?**

Stariji od 65 godina, ako:

1. žive sami i u 3. mjesecu su primili 984,42 € mirovinu ili manje
2. u dvočlanom kućanstvu, oba ukućana su stariji od 65 i sveukupno su primili u 3. mjesecu mirovine 1.640,70 € ili manje
3. u višečlanom kućanstvu, svi ukućani su stariji od 65 i sveukupno su primili u 3. mjesecu mirovine 2.461,05 € ili manje
4. i ne koriste usluge: pomoći u kući, boravka, organiziranog stanovanja, smještaja ili osobne asistencije koju pruža osobni asistent

Odrasle osobe s invaliditetom, ako:

1. imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja
2. žive u samačkom ili dvočlanom kućanstvu ili višečlanom kućanstvu u kojem su svi članovi stariji od 65 godina i zadovoljavaju prethodne uvjete ili zadovoljavaju uvjetima za odrasle osobe s invaliditetom
3. ne koriste usluge: pomoći u kući, boravka, organiziranog stanovanja, smještaja, osobne asistencije koju pruža osobni asistent ili osobne asistencije koju pruža videći pratitelj
4. roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi

**Kako se prijaviti?**

Stariji od 65 godina uz dostavu:

1. Preslike osobne iskaznice, putovnice ili slično
2. Potvrdu Porezne uprave o visini dohodaka i primitaka za 3. mjesec (**u slučaju višečlanog kućanstva potvrdu je potrebno dostaviti za svakog člana kućanstva**)
3. Izjave o broju članova kućanstva
4. Potvrde/Izjave Hrvatskog zavoda za socijalni rad da osoba ne koristi sljedeće usluge: uslugu pomoći u kući, boravka, organiziranog stanovanja, smještaja, organiziranog stanovanja, osobne asistencije koju pruža osobni asistent

Odrasle osobe s invaliditetom uz dostavu:

1. Preslike osobne iskaznice, putovnice ili slično
2. Izjave o broju članova kućanstva
3. Potvrde o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenja funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti
4. Potvrde/Izjave Hrvatskog zavoda za socijalni rad da pripadnik ciljne skupine ne koristi sljedeće usluge - uslugu pomoći u kući, boravka, organiziranog stanovanja, smještaja, organiziranog stanovanja, osobne asistencije koju pruža osobni asistent, odnosno da roditelj ili drugi član obitelji nema priznato pravo na status roditelja njegovatelja ili status njegovatelja za brigu o njoj.

Prijaviti se možete od 8. travnja 2024. godine putem **Obrasca za prijavu** iz priloga u:

- Općina Veliki Grđevac, Trg Mate Lovraka 3, 43270 Veliki Grđevac i/ili Centar za pomoć i njegu u Općini Veliki Grđevac, Kralja Tomislava 1043270 Veliki Grđevac

- Općina Velika Pisanica, Trg hrvatskih branitelja 3, 43271 Velika Pisanica

Kontakt za više informacija: Općina Veliki Grđevac - telefon: 043/461-666, email: [opcina-veliki-grdjevac@bj.hr](mailto:opcina-veliki-grdjevac@bj.hr) ili Općina Velika Pisanica – telefon: 043/883-920, email: [info@velika-pisanica.hr](mailto:info@velika-pisanica.hr)

Kako bi Općine osigurale da se pomoć pruži najpotrebnijim osobama, prilikom odabira krajnjih korisnika prednost će imati osobe lošijeg zdravstvenog stanja, starije osobe i osobe slabijeg imovinskog statusa. Pružanje potpore planirano je najdulje u trajanju od 33 mjeseca.